Na so narrativa fantástica, y particularmente en Memorias de Idhún, el tema amorosu ye tantu o más importante que'l fantásticu, fechu que la diferencia netamente del modelu de Tolkien: los personaxes espresen darréu los sos sentimientos, duldes, celos, deceiciones, etc., y empónense por ellos, xeneralmente más que por otros conceutos como l'honor o'l deber. Asina, la reflexón sobre'l mesmu sentimientu ocupa muncho espaciu nos diálogos y la reproducción del pensamientu, fechu favorecíu pola decisión d'emplegar un apasionáu triángulu amorosu na so obra Memorias de Idhún. La so obra toma dellos elementos como inspiración de les noveles de Margaret Weis y Tracy Hickman, como El Ciclo de la Puerta de la Muerte, La espada de Joram y Dragonlance.